ᱦᱤᱝᱞᱳ ᱜᱟᱰᱟ

ᱦᱤᱝᱞᱳ ᱜᱟᱰᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮ ᱢᱮᱱᱟᱜ ᱚᱡᱚᱭ ᱜᱟᱰᱟ ᱨᱮᱱᱟᱜ ᱢᱤᱫ ᱪᱟᱸᱜᱟ ᱱᱟᱹᱭ ᱠᱟᱱᱟ᱾

ᱞᱤᱸᱜᱤᱱ ᱦᱚᱨ
ᱦᱤᱝᱞᱳ ᱫᱚ ᱥᱟᱱᱛᱟᱞ ᱯᱟᱨᱜᱟᱱᱟ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ, ᱛᱷᱚᱨᱟ ᱥᱟᱺᱜᱤᱧ ᱚᱡᱚᱭ ᱜᱟᱰᱟ ᱥᱟᱶᱛᱮ ᱞᱤᱸᱜᱤᱱ ᱛᱟᱭᱚᱢ ᱵᱷᱤᱢᱜᱚᱲ ᱥᱩᱨ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱯᱚᱞᱟᱥᱰᱟᱝᱜᱟ ᱟᱹᱛᱩ ᱥᱩᱨ ᱨᱮ ᱱᱚᱶᱟ ᱜᱟᱰᱟ ᱫᱚ ᱚᱡᱚᱭ ᱨᱮ ᱥᱮᱞᱮᱫ ᱟᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱫᱟᱜ ᱟᱸᱜᱚᱪ ᱴᱚᱴᱷᱟ ᱫᱚ ᱒,᱐᱐᱙ ᱦᱮᱠᱴᱟᱨ (᱔,᱙᱖᱐ ᱮᱠᱚᱨ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾

ᱪᱟᱥ ᱟᱨ ᱰᱩᱵᱟᱹ
ᱦᱤᱝᱞᱳ ᱜᱟᱰᱟ ᱨᱮ ᱢᱮᱱᱟᱜ ᱢᱤᱫ ᱰᱮᱢ ᱫᱚ ᱚᱡᱚᱭ ᱟᱨ ᱠᱳᱯᱟᱭ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜ ᱴᱚᱴᱷᱟ ᱨᱮ ᱪᱟᱥ ᱞᱟᱹᱜᱤᱫ ᱫᱟᱜ ᱮ ᱮᱢᱚᱜᱼᱟ᱾ ᱢᱮᱱᱠᱷᱟᱱ ᱥᱟᱪᱟᱨᱦᱤᱭᱟᱹ ᱠᱚᱫᱚ ᱱᱚᱶᱟ ᱰᱮᱢ ᱜᱮ ᱰᱩᱵᱟᱹ ᱚᱡᱮ ᱢᱮᱱᱛᱮ ᱠᱚ ᱢᱮᱱ ᱮᱫᱟ᱾

ᱦᱤᱝᱞᱳ ᱰᱮᱢ ᱨᱮᱭᱟᱜ ᱫᱟᱲᱮ ᱫᱚ ᱦᱩᱭᱩᱜ ᱠᱟᱱᱟ ᱑,᱗᱑,᱐᱒,᱐᱐᱐ ᱠᱤᱣᱵᱤᱠ ᱢᱤᱴᱟᱨ (᱑᱓,᱘᱖᱕ ᱮᱠᱚᱨ⋅ᱯᱷᱩᱴ)᱾ ᱢᱮᱱᱠᱷᱟᱱ, ᱠᱮᱱᱮᱞ ᱪᱟᱜ ᱪᱟᱥ ᱢᱚᱡ ᱛᱮ ᱪᱟᱪᱞᱟᱣ ᱵᱟᱝ ᱠᱷᱟᱹᱛᱤᱨ ᱜᱟᱰᱟ ᱨᱮᱭᱟᱜ ᱯᱩᱞᱤ ᱠᱚ ᱯᱩᱸᱡᱤ ᱯᱮᱨᱮᱡ ᱟᱠᱟᱱᱟ ᱟᱨ ᱠᱮᱱᱮᱞ ᱠᱚᱦᱚ ᱩᱡᱟᱹᱲ ᱵᱟᱲᱟ ᱟᱠᱟᱱᱟ᱾ ᱚᱱᱟ ᱵᱮᱜᱚᱨ ᱦᱚᱸ, ᱰᱮᱢ ᱫᱚ ᱯᱩᱞᱤ ᱛᱮ ᱯᱮᱨᱮᱡ ᱟᱠᱟᱱᱟ᱾ ᱢᱚᱱᱥᱩᱱ ᱨᱮᱱᱟᱜ ᱢᱩᱪᱟᱹᱫ ᱦᱟᱹᱴᱤᱧ ᱨᱮ ᱡᱚᱠᱷᱚᱱ ᱟᱹᱰᱤ ᱵᱟᱹᱲᱛᱤ ᱫᱟᱜᱼᱡᱟᱹᱲᱤ ᱦᱩᱭᱩᱜᱼᱟ, ᱰᱮᱢ ᱫᱚ ᱡᱚᱛᱚ ᱫᱟᱜ ᱵᱟᱭ ᱟᱠᱚᱴ ᱫᱚᱦᱚ ᱫᱟᱲᱮᱭᱟᱜᱼᱟ ᱟᱨ ᱚᱱᱟ ᱨᱮᱱᱟᱜ ᱵᱟᱹᱲᱛᱤ ᱫᱟᱜ ᱜᱮ ᱟᱨᱟᱜ ᱜᱤᱰᱤ ᱠᱟᱜ ᱦᱩᱭᱩᱜᱼᱟ᱾ ᱱᱤᱭᱟᱹ ᱫᱟᱜ ᱫᱚ ᱟᱹᱰᱤ ᱵᱟᱹᱲᱛᱤᱜᱼᱟ ᱟᱨ ᱵᱟᱹᱲᱛᱤ ᱫᱟᱜ ᱫᱚ ᱜᱟᱰᱟ ᱟᱨ ᱠᱮᱱᱮᱞ ᱪᱟᱯᱮ ᱠᱟᱛᱮ ᱞᱤᱸᱜᱤᱱᱟ᱾ ᱥᱟᱱᱟᱢ ᱡᱟᱭᱜᱟ ᱨᱮ ᱜᱟᱰᱟ ᱟᱨᱮ ᱛᱚᱞ ᱠᱚ ᱱᱟᱯᱟᱭ ᱛᱮ ᱵᱟᱝ ᱵᱮᱱᱟᱣ ᱟᱠᱟᱱᱟ, ᱟᱨ ᱞᱤᱪᱟᱹᱲ ᱴᱷᱟᱶ ᱠᱚ ᱫᱟᱜ ᱛᱮ ᱫᱷᱟᱥᱟᱣ ᱠᱟᱛᱮ ᱰᱩᱵᱟᱹ ᱨᱮᱭᱟᱜ ᱮ ᱥᱤᱨᱡᱟᱹᱣᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱡᱟᱢᱛᱟᱲᱟ ᱨᱮᱭᱟᱜ ᱜᱟᱰᱟ

ᱥᱟᱹᱠᱷᱭᱟᱹᱛ